కశ్మీర్లో కాల్పులు.. నలుగురు మిలిటెంట్లూ ఖతంశ్రీనగర్, ఫిబ్రవరి 14: జమ్మూకశ్మీర్లో మంగళవారం జరిగిన రెండు ఎన్కౌంటర్లలో నలుగురు ఉగ్రవాదులు హతమయ్యారు. వీరిని మట్టుబెట్టే క్రమంలో ఒక మేజర్, ముగ్గురు సైనికులు కూడా వీరమరణం పొందారు. కుప్వారా జిల్లా క్రల్గండ్ ప్రాంతంలోని ఓ నివాసంలో ఉగ్రవాదులు నక్కినట్లు సమాచారం రావడంతో భద్రతా దళాలు ఆ ఇంటిని చుట్టుముట్టి ముగ్గురిని అంతమొందించాయి. ఈ క్రమంలో జరిగిన ఎదురుకాల్పుల్లో తీవ్రంగా గాయపడిన ఓ మేజర్ మరణించారు. దీనికంటే ముందు... బందిపురా జిల్లా హాజిన్ ప్రాంతంలోని పరేమహల్లో ఉన్న ఉగ్రవాదులకు, బలగాలకు మధ్య కాల్పులు జరిగాయి. ఈ ఘటనలో ఓ ఉగ్రవాదిని బలగాలు హతమార్చాయి. ఎదురుకాల్పుల్లో ముగ్గురు జవాన్లు కూడా ప్రాణాలు కోల్పోయారు. ఈ రెండు ఘటనల్లో మొత్తం 8 మంది జవాన్లు గాయపడ్డారు. కాగా, రామ్గఢ్ సెక్టారులోకి చొరబడేందుకు పాక్ వైపు నుంచి తవ్విన ఓ సొరంగాన్ని బీఎ్సఎఫ్ బలగాలు గుర్తించి... భద్రతను పెంచాయి. మరోవైపు, మోస్ట్ వాంటెడ్ లష్కరే తాయిబా ఉగ్రవాది అబూ దుజానా మరోసారి పోలీసుల నుంచి తృటిలో తప్పించుకున్నాడు. అతడు ఇలా తప్పించుకోవడం ఇది నాలుగోసారి.
kashmeerlo kaalpulu.. naluguru militentloo khatamsrinagar, fibravari 14: jammookashmeerlo mangalavaaram jarigina rendu encounterlalo naluguru ugravaadulu hatamayyaru. veerini mattubette kramamlo oka mager, mugguru sainikulu kuudaa veeramaranam pondaaru. kupwara jilla crulgond praantamlooni oo nivaasamlo ugravaadulu nakkinatlu samacharam raavadamtho bhadrata dalaalu aa intini chuttumutti muggurini antamondinchaayi. ee kramamlo jarigina edurukaalpullo teevramgaa gaayapadina oo mager maraninchaaru. deenikante mundu... bandipura jilla hajin praantamlooni paremahallo unna ugravaadulaku, balagaalaku madhya kaalpulu jarigai. ee ghatanalo oo ugravaadini balagaalu hatamaarchaayi. edurukaalpullo mugguru javaanlu kuudaa praanaalu kolpoyaru. ee rendu ghatanallo mottam 8 mandi javaanlu gayapaddaru. kaga, ramgad sectaruloki chorabadenduku pak vaipu nunchi tavvina oo soramgaanni bsf balagaalu gurtinchi... bhadratanu penchaayi. marovaipu, most wanted lashkare tayiba ugravaadi aboo dujana marosari polisula nunchi thrutilo tappinchukunnadu. atadu ilaa tappinchukovadam idhi nalugosari.